# Kvalitetsmelding - Kulturskulen

## SKULEFAKTA

Rektor: Hans Willoch Bræin

|  |  |  |
| --- | --- | --- |
|  | **01.10.2023** | **01.10.2022** |
| Antall elevplasser | 434 | 427 |
| Antall barn på venteliste ( uten tilbud) | 107 | 89 |
| Årsverk undervisningspersonale | 8,6 | 8,6 |
| Årsverk andre ansatte skole (DKS koordinator/produsent) | 0,2 | 0,2 |
| Årsverk skoleledelse | 1 | 1 |
| Årsverk administrasjonskonsulent | 0,2 | 0,2 |
| Dekningsgrad barn 6-15 år | 13,4% | 13,5% |
|  |  |  |

KULTURSKULEN SOM SKULESLAG

Kulturskuletilbodet har ein breiare kunstfagleg portefølje enn grunnopplæringa og rettar seg i hovudsak mot barn og unge i alderen 0–19 år, men også vaksne kan få plass viss ledig kapasitet. Kulturskulen sine programtilbod skal ivareta læring, oppleving, skaping og formidling på alle nivå gjennom brei rekruttering og planmessig opplæring. Tilboda skal vere relevante for elevar som ønskjer å kvalifisere seg for vidaregåande opplæring og høgare utdanning innanfor kunstfag. Som lokalt ressurssenter skal kulturskulen også medverke til å styrke kulturell kompetanse og utfalding i lokalsamfunnet gjennom forpliktande samarbeid med skule-, kultur- og helsesektoren.

Kommunen som skuleeigar har ansvaret for at tilboda i kulturskulen følgjer nasjonale føringar som er gitt i rammeplanen. Kulturskulen skal gå inn i plandokumenta i kommunen og kan vere ein del av strategiarbeidet i kommunen innanfor både utdanning, kultur og helse. Skuleeigaren har ansvar for at kulturskulen har kvalifiserte lærarar. Dette inneber å sikre at kulturskulelærarane får tilsvarande vidare- og etterutdanningstilbod som dei andre lærarane i skuleverket. Kommunen kan ta initiativ til samarbeid med andre kommunar/regionar om etter- og vidareutdanning og oppmuntre kulturskulen til å ta imot praksisstudentar frå høgare utdanningsinstitusjonar der tilhøva ligg til rette for det. Skuleeigaren kan også ta initiativ til samarbeid med høgare utdanningsinstitusjonar om forsking og utviklingsarbeid i faga i kulturskulen. Kommunen har ansvar for at kulturskulen har lokale som er tilpassa undervisningstilboda, og kulturskulen skal kunne disponere andre kommunale undervisningslokale vederlagsfritt.

LOVFESTING

Siden 1997 har kulturskulane vore heimla i Opplæringslova:   
   
**§13-6. Musikk- og kulturskuletilbod**

Alle kommunar skal aleine eller i samarbeid med andre kommunar ha eit musikk- og kulturskuletilbod til barn og unge, organisert i tilknyting til skuleverket og kulturlivet elles.

Barnekonvensjonen: artikkel 31  
  
1. Partane anerkjenner retten barnet har til kvile og fritid og til å delta i leik og fritidsaktivitetar som passar for alderen til barnet og til fritt å delta i kulturliv og kunstnarisk verksemd.

2. Partane skal respektera og fremja retten barnet har til fullt ut å delta i det kulturelle og kunstnariske livet og skal oppmuntra tilgangen til eigna og like moglegheiter for kulturelle, kunstnariske, rekreasjons- og fritidsaktivitetar.

UTDANNINGSDIREKTORATET OM KULTURSKULEN:

“Kulturskolen gir opplæring innan kunst- og kulturfag som er tilpassa ulike aldersgrupper. Målet er å bidra til å bygge barn og unges estetiske, sosiale og kulturelle kompetanse og evne til kritisk refleksjon og selvstendige valg. Kulturskolen skal ivareta både bredde og talent, og ha et variert tilbod. Her kan barn og unge prøve seg fram og fordype seg i det de har interesse for. Det er også et sted å møte venner og ta del i et fellesskap. “

# Organiserg av undervisninga

Kulturskulens undervisning er i hovudsak lagt til ettermiddag og kveldstid. Hovudtyngda av   
undervisninga er mellom 1400 - 2000.  
Undervisninga blir gitt både som individuell undervisning og som gruppeundervisning.

#### Kulturskulens programområder

Breiddeprogrammet (Rammeplanen)

Programmet har ope opptak for alle elevar som ønskjer det. Undervisninga skal medverke til  
å utvikla kreative evner, fagleg kompetanse og samarbeidsevne som grunnlag for personleg  
utfalding.

Klepp kulturskule sitt Breiddeprogram

Klepp kulturskule starta hausten 2023 eit kulturskulekor for elevar i 3-5 klasse. Dette er eit gratistilbod som har som målsetting å nå elevar som kulturskulen normalt ikkje ville nådd.   
  
Kulturskulen har også starta ein eigen gruppe med barnedans for 5-åringar. Her er målet å tilpasse undervisningen til den enkelte, ut fra ulike forutsetninger.  
Gjennom den varierte undervisninga blir elevenes motoriske ferdigheter, musikalitet og kreativitet stimulert.  
Me jobbar også med ulike oppgåver som bidreg til å utvikle elevanes samarbeidsevner.  
  
Kulturskulen har ikkje eit tilbod som kunne vært gitt som eit tilbod til SFO. Dette er noko vi ønskjer å få til på sikt. Fleire kommunar har eit slikt tilbod og erfaringane er udelt positive.  
Samarbeidet går føre seg på følgjande måte: kulturskulelærarane kjem til SFO og arbeider i par, og representerer to ulike kunstfag innan musikk, dans, teater, animasjon, arkitektur og visuell kunst. Kvar SFO har besøk av dei same kunstnarane i ni til tolv veker om gongen. Kulturkarusell blir vanlegvis lagt til 2.-4. trinn, og gruppestorleiken er på inntil femten elevar.

Frå Bergen kommune sin rapport om kulturskarusell knytt til SFO (2019)  
*«Kulturkarusell har en positiv innvirkning på klassemiljø, og personlig, sosial og faglig utvikling for den enkelte eleven, samt for elevgruppen som helhet. Videre viser rapporten at Kulturkarusell er en viktig bidragsyter i å fremme kunst- og kulturaktiviteter i SFO.»*

Kjerneprogrammet (Rammeplanen)

Programmet har ope opptak for elevar som er motiverte for større undervisningsmengd og  
systematisk eigeninnsats.  
Innhaldet i undervisninga skal medverke til å utvikla kreative evner, handverksmessig og  
kunstnarisk kompetanse og samarbeidsevne.  
Undervisninga blir gitt som begynnaropplæring eller som opplæring for vidarekomne.

Klepp kulturskule sitt kjerneprogram

Kulturskulen har i dag kjerneprogram innanfor følgjande fag:

Dans ( Jazz, samtidsdans og ballett)  
Kunstfag  
Drama  
Musikk ( Piano, akustisk gitar, el-gitar, el-bass, slagverk, song, trompet, trombone, horn, baritone, tuba, klarinett, saksofon, tverrfløyte, harpe, fiolin og korpsdireksjon i 4 skulekorps).

Fordjupingsprogrammet (Rammeplanen)

Fordjupingsprogrammet har opptaksprøver.  
Undervisninga legg vekt på å utvikla kreative evner, handverksmessig og kunstnarisk kompetanse, sjølvstende og samarbeidsevne.

Den enkelte kulturskule avgjer sjølv fagtilbodet, organisering av tilboda og utforminga av lokale  
læreplanar på grunnlag av rammeplanen. I dei faga skulen tilbyr, skal den lokale læreplanen  
innehalde beskriving av alle tre programma.

Klepp kulturskule sitt Fordupningsprogram

Kulturskulen ble hausten 2023 ein del av det felles satsingsområdet innanfor fordjuping på Jæren. Dette er eit tilbod til kulturskuleelevar i Hå, Time og Klepp kommune.  
Dei same kommunane/ kulturskulane fekk i desember 2023 tilsegn om 750000,- frå Norsk kulturskuleråd for vidare satsing på fordjuping

#### Samarbeid mellom kulturskulen og skulen (Udir)

Kulturskulen gir gode moglegheiter for å utvikla eit godt skule- og lokalmiljø, og kan bidra til å styrkja det praktiske og estetiske innhaldet i skulen. I samarbeid med skulen kan kulturskulen bidra til at elevar får utfalda seg kulturelt i lokalsamfunnet. Strategien frå Kunnskapsdepartementet; Skaparglede, engasjement og utforskartrong, om praktisk og estetisk innhald i skule- og barnehage, legg vekt på at barnehage og skule skal bruka ressursane og samarbeida med kulturskulen.

Elevtallsutvikling Klepp kulturskule

Tala er henta frå Udirs GSI statistikk. Dette er tal som blir berekna per 01/10 kvart år.

Per 31.12.23 hadde antal born og unge på venteliste auka til 160, noko som tyder på at kulturskulen er eit populært tilbod og eit tilbod som har ein aukande etterspurnad. Samtidig er det urovekkjande at så mange barn og unge i Klepp ikkje får plass i kulturskulen når dei ønskjer det.

# Pedagogisk plattform

Kulturskulen vil gjennom verksemda si først gi elevane moglegheit til å oppdaga dei

kunstnariske uttrykksmidla. Deretter vil vi gi dei moglegheita til å meistra desse

verkemidla godt nok til å ta dei i bruk. Sist, men ikkje minst, vil kulturskulen gjera det mogleg for elevane sine å bruka tileigna evner til eiga skapande verksemd.

Gjennom verksemda legg kulturskulen til rette for at elevane skal få

opplevingar og innsikt som kan gi varig kunnskap.

Skulen legg til rette for at den enkelte eleven, gjennom arbeidet sitt med kulturelle aktivitetar, skal få ei positiv personleg utvikling gjennom individuelle og kollektive aktivitetar. Føresetnadene og behova til den enkelte elev vil bli freista avdekt i målsetjingssamtalar mellom lærar og elev.

## STRATEGIaR FRå KVALITETSPLAN FOR BARN OG UNGE I KLEPP KOMMUNE 2022-2028

### **TRYGGE OG INKLUDERaNDE LOKALMILJØ**

|  |
| --- |
| Kulturskulen byggjer på eit humanistisk menneskesyn og på samfunnsverdiar som fellesskap, ytringsfridom, menneskeverd og demokrati. Ved å anerkjenne og synleggjere mangfaldet kan kulturskulen bidra til å føre vidare og fornye kulturarven vår. Å respektere andre kulturar enn sin eigen, føreset at ein har kjennskap til sin eigen kultur og er trygg på eigen identitet. Kulturaktivitetar skaper arenaer der for tilhøyrighet og sosialt fellesskap og kan inspirere til å ta del i eit fellesskap der det er rom for ulike meiningar, som er ein føresetnad for eit fungerande demokrati.  Kulturskulen er for alle barn i Klepp kommune. Her vil dei kunna velja fag som passar for dei, anten dei likar å vera i lag med andre, eller dei har størst behov for å vera åleine med ein vaksenperson ein gong i veka. |

**Korleis arbeider de med trygt, godt og inkluderande skulemiljø?**

|  |
| --- |
| Kulturskulen arbeider for å tryggja elevane både i undervisninga og i samband med produksjonar/ framsyningar. Dette gjer me gjennom å snakka med elevane om korleis dei har det og kva behov dei har. Kulturskuleelevar vil ofte stå i situasjonar der dei skal prestera ovanfor andre elevar eller publikum. Derfor er det viktig for skulen å tryggja elevane på at det er lov å gjera feil og at ikkje alt treng å vera perfekt kvar gong.  Kulturskulen har i personalmøta og plandagar hatt fokus på korleis kulturskulen kan jobbe med mangfald, inkludering og innenforskap. Detter er itråd med Norsk kulturskoleråd -Rogaland sin vedtatte strategi. |

**Korleis brukar de lokalmiljøet og samhandlar med lokale lag og organisasjonar?**

|  |
| --- |
| Kulturskulen samarbeider breitt både med lokale/regionale lag og organisasjonar i tillegg til kommunale institusjonar.    Det er viktig for kulturskulen å ha eit tett samarbeid med skulekorpsa. Dette gjer me for at dei skal få tilgang på profesjonelle lærarar og fordi musikantane skal få høve til å treffa andre som også har korps som fritidsaktivitet. Alle skulekorpsa i kommunen (4stk) har dirigent tilsett i Kommunen.   Kulturskulen har utarbeidd ei eiga handbok som regulerer samarbeidet mellom kulturskule og korps.   Kulturskulen har ein god dialog med Axis og me ser at her er moglegheit for endå tettare samarbeid i framtida.  Samarbeidspartnarar:  Aktivitetssenter Frivillighetssentralen Sjukeheimar  Møteplassen Skular i Klepp (skulekonsertar/ bruk av lokale) Nettverk Jæren ( kulturskule nettverk) Jæren symfoniorkester ( stillingar) Norsk kulturskuleråd Rogaland Dysleksi Jæren Axis ( lokale og utsyr) |

### **NETTVERK OG FAMILIE**

**Autoritative vaksne? Korleis sikrar de at alle vaksne ved skulen har ein autoritativ vaksenstil?**

|  |
| --- |
| Gjennom å reflektera rundt dette i plenum. Bevisstgjering er viktig.  Gjennom å ha/gi informasjon rundt undervisninga som er samkøyrd og tydeleg, og som gjer at elevar og føresette "kjenner igjen" Klepp kulturskule sine haldningar uavhengig av lærar eller fag.  Dette er også eit av samtalepunkta i medarbeidarsamtalen. |

**Kvalitet i skule-heim samarbeid**

|  |
| --- |
| Kulturskule er ikkje nødvendigvis noko alle føresette i kulturskulen har eit forhold til, før dei får eigne born i kulturskulen. Det er derfor viktig for kulturskulen å gi mest mogleg informasjon til føresette om kva kulturskule er og at det også blir stilt krav til oppfølging ev eigne barn i kulturskulen. For å lykkast med dette er me opptatt av at kulturskulen er transparent og at det er lett å finna informasjon om kulturskulen og kulturskulens planar, vilkår og styringsdokument.  Kulturskulen har ei oppdatert heimeside kor føresatte og andre interesserte kan finne aktuell informasjo. Sida er under konstant utvikling. Her vil ein til dømes kunne finna skulens ulike tilbod, informasjon om arrangement, læreplanar, rammeplan, vilkår, ordensreglement, kvalitesmelding…………..  Dei fleste lærarane møter føresette til dei yngste elevane kvar veke i henta og bringesituasjon. Dette er med på å leggja til rette for eit godt samarbeid med føresette om barnets utvikling. I tillegg har skulen felles system for årleg målsetjingssamtalar, føresettesamtaler og evaluering.  Kulturskulen har gode rutinar for samarbeidsmøte kring elevar når det er behov for dette. |

### **tIDLEG INNSATS**

**Tidleg innsats og intensiv opplæring**

|  |
| --- |
| Kulturskulen møter mange av elevane i individuell undervisning. For enkelte elevar kan det vera eit av få individuelle vaksenmøte i løpet av ei veke. Me er bevisst på at me kan fanga opp "utfordringar" som andre ikkje har fanga opp.  Fangar me opp ting som gir grunn til bekymring blir dette teke opp med føresette og om nødvendig vil det bli teke med «heimeskulen».  For kulturskulen som i all hovudsak har individuell oppfølging og oppfølging i små grupper er utgangspunktet at alle undervisning er intensiv opplæring. Me tilpassar undervisninga til den enkelte elev og tek omsyn til kvar enkelt elevs modnad og utvikling i faget. |

**Skulefråvær**

|  |
| --- |
| Kulturskulen har obligatorisk oppmøte. Ved fråvær meir enn tre gonger i semesteret kan eleven mista plassen. Ved fråvær som det ikkje er gitt beskjed om, vil kulturskulen ta kontakt med føresette for å sikra at dei veit at eleven ikkje har møtt på time.  Fråvær har ikkje vært ei utfordring i kulturskulen. |

### **SAMHANDLING OG MEDVERKNAD**

Kulturskulen er opptatt av at alle elevar skal ha moglegheit til å komme med innspel til innhaldet i undervisninga. Alle elevar og lærarar skal i dei individuelle faga gjennomføra individuelle målsetjingssamtalar i byrjinga av skuleåret. Her er det laga ein eigen mal som lærar og elev bruker.

Planen for året blir justert i løpet av året i samsvar med utviklinga til den enkelte elev.

For gruppefaga blir dette tatt med heile gruppa samla ved oppstart av skuleåret.

Ved slutten av skuleåret blir det gjort ei evaluering med den enkelte/ gruppe for å sjå på korleis året gjekk. Dette dannar igjen grunnlaget for målsetjingssamtalen for neste år

Det er viktig for kulturskulen å kunne forklara korleis vi skal nå dei måla som eleven ønsker å oppnå. Kva "Sti" som må følgjast for å nå målet.

### **HØG KVALITET OG KOMPETANSE**

#### **profesjonelle læringsfellesskap**

|  |
| --- |
| Klepp kulturskule har personalmøtar, seksjonsmøtar og plandagar. Me bruker ulike metodar i desse møta mellom anna IGP, rekkjeframlegg og foredrag. Skulen har jobba medvite med å dreia fokuset frå kollektive driftsoppgåver til kollektive utviklingsoppgåver.  Klepp kulturskule er det einaste kulturskulen i kommunen og har få lærarar, der dei fleste jobbar i delstillingar( kun to tilsette i 100% stilling og 71% av dei tilsette har under 50% stilling). Det er derfor viktig for oss og samarbeide tett med nabokommunane når det gjeld profesjonelle læringsfelleskap. I 2023 har me hatt to plandagar i samarbeid med nabokommunane. |

#### **sKuLEBASERT VURDERING**

|  |
| --- |
| Kulturskulen måler ikkje resultater på same måte som det øvrige skuleverket. Men det er viktig for skulen å ha ei felles haldning til kva man kan forvente av utvikling hos den einskilde elev/gruppe. Dette er noko det m.a jobbes med i samband med utarbeiding av lokale læreplanar og i tilknyting til arbeidet med målsettingssamtalar og evaluering. Dei lokale læreplanane vil bli revidert i forbindelse med at kulturskulane får ny rammeplan i 2024. |

#### **kvalitet i leiing**

|  |
| --- |
| Gruppeleiing: Når det gjeld kvalitet i leiing av grupper ( klasser) i kulturskulen, er det viktig for kulturskulen å ha felles malar og felles haldninger til kva og korleis vi kommuniserer med elevar og føresette.  Skuleleiing: Rektor aleine som skuleleiar i kulturskulen og den einaste kulturskulerektoren i Klepp kommune. Rektor samarbeider derfor tett med nettverk Jæren ( Hå, Time, Gjesdal og Sandnes). Me har jevnelege leiarmøtar og har også hatt felles plandagar med personalet.  I tillegg deltek rektor på leiarmøtar i Kulturskulerådet rogaland. |

#### **kompetansebehov**

|  |
| --- |
| For å kunne møte framtidige behov ser kulturskulen eit behov for kompetanseheving innanfor gruppemetodikk i instrumentalfaga. Skulen ønskjer t.d. i framtida å kunna samarbeida tettare med grunnskulen. Det kan t.d. vera at kulturskulen går inn i musikkundervisninga med ulike prosjekt. Eit konkret døme på dette er "korps i skulen" der elevane får 12 vekers opplæring på små messinginstrument.  Får å kunna gjera slike prosjekt, er det ønskjeleg med kompetanseheving rundt det å undervisa i større grupper. |